OzLabs/hebrew-wiki-articles huggingface dataset:
1949 בצרפת

שנת 1949 בצרפת הייתה השנה בה ציינה צרפת 962 שנות לאום.

== הנהגה ==
* נשיא צרפת: ונסן אוריו
* ראש ממשלת צרפת: אנרי קווייל (עד 28 באוקטובר), ז'ורז' בידו (החל מ-28 באוקטובר)

== אירועים ==
* אוגוסט 1949 - שרפת יער לנדס, במהלך השרפה 82 בני אדם נהרגו. 
* 27 באוקטובר - טיסה מפריז לניו יורק מתרסקת באזור האיים האזוריים. 

== ספורט ==
* 30 ביוני - מתחיל הטור דה פראנס. 
* 21 ביולי - מסתיים הטור דה פראנס בזכייתו של פוסטו קופי מאיטליה.

== נולדו ==
* 18 בינואר - פיליפ סטארק, מעצב.
* 6 בפברואר - אוליבייה שבלייה, רוכב אופניים (נפטר ב-1980).
* 10 בפברואר - מקסים לה פורסטייה, זמר.
* 2 במרץ - איזבל מיר, גולש סקי.
* 22 במרץ - פאני ארדן, שחקנית.
* 1 באפריל - ג'רארד מסטרלט. איש עסקים. 
* 16 באפריל - קלוד פאפי, כדורגלן (נפטר ב-1983).
* 24 באפריל - ורוניק סנסון, זמרת וכותבת שירים.
* 27 באפריל - דידייה דנינקס, סופר ופוליטיקאי. 
* 16 במאי - ז'יל ברטולד, אתלט.
* 17 ביוני - סרג' ווינסון, פוליטיקאי (נפטר ב-2007).
* 2 ביולי - ברנרד פייר דונדייה, שחקן (נפטר ב-2010).
* 13 באוגוסט - פיליפ פטי, אמן הליכה על חבל. 
* 22 באוקטובר - ארסן ונגר, מאמן כדורגל.

== נפטרו ==
(קטגוריה:צרפתים שנפטרו ב-1949)
* 28 בינואר - ז'אן-פייר ווימיל, נהג מרוצי מכוניות וחבר תנועת ההתנגדות הצרפתית (נולד ב-1908).
* 4 ביוני - מוריס בלונדל, פילוסוף (נולד ב-1861).
* 24 בספטמבר - פייר דה-בריול, מלחין (נולד ב-1861).
* 27 באוקטובר - מרסל סרדן, מתאגרף (נולד ב-1916).
* 27 באוקטובר - ז'ינט נבה, כנרית (נולדה ב-1919).

==קישורים חיצוניים==

קטגוריה:1949 בצרפת
1771 בצרפת

שנת 1771 בצרפת הייתה השנה בה ציינה צרפת 784 שנות לאום.

== מנהיגים ==
* לואי החמישה עשר, מלך צרפת

== נולדו ==
* 19 ביוני – יוזף דיאז גרגון, מתמטיקאי ולוגיקאי צרפתי (נפטר ב-1859)
* 18 באוגוסט – לואי-פרנסואה ברטין דה ואוקס, עיתונאי צרפתי (נפטר ב-1842)

== נפטרו ==
* 27 בדצמבר – הנרי פיטו, מהנדס הידראולי צרפתי (נולד ב-1695)

==קישורים חיצוניים==

*
אריסטובולוס (מלך כלקיס)

אריסטובולוס (ביוונית: Ἀριστόβουλος; המאה ה-1 לספירה) היה נסיך מבית הורדוס, בנו של הורדוס מלך כלקיס ואשתו הראשונה מרים.
== ביוגרפיה ==
הוא היה נכדו של אריסטובולוס, בנם של המלך הורדוס ומרים החשמונאית, ונינו של המלך הורדוס משני הצדדים: כמו אביו, גם אמו, מרים, הייתה נכדתו של הורדוס, דרך אמה, אולימפיאס.

אריסטובולוס נישא לשלומית בת הרודיאס לאחר מות בעלה, פיליפוס הטטרארך. שלומית ילדה לאריסטובולוס שלושה בנים: הורדוס, אגריפס ואריסטובולוס.

אריסטובולוס לא ירש מיד את אביו כשליט כלקיס. עם מותו של אביו בשנת 48 לספירה, נתן הקיסר קלאודיוס את הטריטוריה לבן דודו של אריסטובולוס, אגריפס השני. רק כאשר בשנת 52 לספירה ניתנו לאגריפס השטחים שקודם לכן היו תחת שלטונו של פיליפוס, קיבל אריסטובולוס את כלקיס.

אריסטובולוס זוהה עם אותו אריסטובולוס שמונה על ידי נירון קיסר למלך ארמניה הקטנה  בשנת 55 לספירה, והשתתף עם כוחותיו במלחמה עם האימפריה הפרתית בשנים 63-58, ותמורת זאת קיבל ממנו בשנת 61 חלק קטן מארמניה הגדולה. אריסטובולוס זה נעקר מארמניה הקטנה בשנת 72, אולם במידה והוא אותו אריסטובולוס מלך כלקידיקי, שתמך בלוקיוס קאיסניוס פאיטוס , פרוקונסול בסוריה, במלחמה נגד אנטיוכוס הרביעי, מלך קומגנה בשנת 73, הוא פוצה תמורת זאת בממלכה חדשה, ככל הנראה כלקיס על הבלוס (ad Belum, נהר קויק ; כיום קינאסרין בצפון סוריה).

==קישורים חיצוניים==

==הערות שוליים==

קטגוריה:בית הורדוס
קטגוריה:אישים שחיו במאה ה-1
יחסי איחוד האמירויות הערביות – הפיליפינים

מזכיר החוץ של הפיליפינים טאודורו לוקסין (משמאל) נפגש עם שגריר איחוד האמירויות הערביות, 2019
יחסי איחוד האמירויות הערביות–הפיליפינים הם היחסים הדו-צדדיים בין האמירויות הערביות המאוחדות לבין רפובליקת הפיליפינים.

==היסטוריה==
השגרירות הפיליפינית באבו דאבי נפתחה ב-17 ביוני 1980.

==יחסים כלכליים==
כלכלת איחוד האמירויות תלויה בעובדים זרים, שחלק ניכר מהם באים מהפיליפינים. איחוד האמירויות הוא היעד השני הגדול ביותר עבור מהגרי עבודת פיליפינים, אחרי ערב הסעודית. ישנם כבין 500,000 ל-600,000 עובדים פיליפינים באיחוד האמירויות הערביות. 60% מסווגים כבעלי מקצוע, 25% מיומנים ו-15% לא-מקצועיים. סך הסחר בין הפיליפינים לבין איחוד האמירויות הערביות עלה ל-1.61 מיליארד דולר ב-2010 מ-1 מיליארד דולר בשנת 2009.

איחוד האמירויות הערביות דורגה במקום ה-16 בקרב שותפי הסחר בפיליפינים ב-2009, שותפת היבוא ה-14 בגודלה ו-21 בגודלה בשותפות לייצוא. באותה שנה הייתה איחוד האמירויות הערביות שותפת היבוא השני ושותפת היצוא הראשון של הפיליפינים במזרח התיכון. 90% מהייבוא הפיליפיני מאיחוד האמירויות הערביות זה מוצרי נפט. איחוד האמירויות הערביות, ובמיוחד אבו דאבי, משמשת כמרכז תחבורה למוצרי הייצוא הפיליפינים, שרבים מהם נכנסים למכס במדינות אחרות במזרח התיכון.

==יחסים פוליטיים וביטחוניים==
האמירויות תמכו בשיחות שלום בין ממשלת הפיליפינים לבין חזית השחרור הלאומית של מורו, שהובילו להסכם שלום סופי שנחתם במנילה ב-2 בספטמבר 1996. האמירויות גם תמכה בהצעת הפיליפינים למעמד של משקיף בארגון לשיתוף פעולה מוסלמי וייעצה לפיליפינים לקבל תמיכה גם ממדינות חברות אחרות שנותרו נייטרליות להצעת הפיליפינים.

==יחסים דיפלומטים==
איחוד האמירויות הערביות מחזיקה בשגרירות במנילה. מאידך, הפיליפינים מחזיקה בשגרירות באבו דאבי וקונסוליה בדובאי.

==ראו גם==
* יחסי איחוד האמירויות הערביות-סין

==קישורים חיצוניים==

==הערות שוליים==
קרחון ולטשר (מונטנה)

קרחון ולטשר (באנגלית: Vulture Glacier; מילולית "'קרחון נשר") הוא קרחון הנמצא בשטח הפארק הלאומי גליישר במדינת מונטנה שבארצות הברית. 

הקרחון ממוקם דרומית לפסגת ולטשר, וגובהו 2,563 מטרים מעל פני הים. בין השנים 1966 ו-2005, בשל התחממות כדור הארץ, הקרחון איבד למעלה מ-50 אחוזים משיטחו (שטח הקרחון קטן מ-	408,034.38 מ"ר בשנת 1966 ל-296,786.09 מ"ר בשנת 2015).

== קישורים חיצוניים ==
* [https://geonames.usgs.gov/apex/f?p=gnispq:3:0::NO::P3_FID:778045 קרחון ולטשר] באתר הסקר הגאולוגי של ארצות הברית
* [https://www.topoquest.com/map.php?lat=48.82664&lon=-114.02235&datum=nad83&zoom=4 מפה טופוגרפית של קרחון ולטשר]
* [https://www.usgs.gov/media/images/vulture-glacier-glacier-national-park-circa-1913 תצלום של קרחון ולטשר משנת 1913]
* [https://web.archive.org/web/20180131024042/http://glaciers.us/Montana-Glaciers רשימת קרחוני מונטנה]

==הערות שוליים==

ולטשר
יום ראשון מעונן

יום ראשון מעונן (ביוונית: Ουζερί Τσιτσάνης) הוא סרט דרמה יווני של הבמאי מנוסוס מנוסאקיס. הסרט מתבסס על ספר בשם זהה של ג'ורג' סקמפרדוניס.

הסרט הוקרן לראשונה בישראל בסינמטק ירושלים בפסטיבל הסרטים היהודי ב-2017.

==עלילת הסרט==
עלילת הסרט מתרחשת בסלוניקי שביוון תחת הכיבוש הגרמני במלחמת העולם השנייה. במרכז הסרט עומדים סיפורם של ג'ורג' הנוצרי ואסטריאה היהודיה. שני הצעירים מתאהבים, תוך התנגדות עזה של משפחות שניהם לאהבתם. ג'ורג' מעורב בפעילות המחתרת המקומית פעילות שגם אסטריאה קשורה אליה. ברקע נמצאים הטברנה של ציצאניס, וזמרת הבית שלו, וזה המקום שגם ג'ורג' עובד בו בערבים.

בינתיים יהודי המקום סובלים מגזירה הרודפת גזירה אחרת. החל משליחתם לעבודת כפייה מפרכת, שוד וביזה, חובת ענידת טלאי צהוב, התעללות בכיכר החרות, ולבסוף כליאתם בגטו ושילוחם למחנות המוות ברכבות, אקט בו מסתיים הסרט.

==קישורים חיצוניים==

* 
קטגוריה:סרטי דרמה היסטורית
קטגוריה:סרטים ביוונית
קטגוריה:סרטים מבוססי ספרים
קטגוריה:סרטים על השואה
קטגוריה:זיכרון שואת יהודי יוון
פרא (סרט אמריקאי, 2018)

פרא (באנגלית: Rampage) הוא סרט מדע בדיוני אמריקאי בבימויו של בראד פייטון ובכיכובם של דוויין ג'ונסון, נעמי האריס, ג'ייק לייסי, מאלין אקרמן וג'פרי דין מורגן. הסרט מבוסס על משחק המחשב "Rampage", בו גורילה לבקנית הופכת למפלצת מבעיתה ברחובות שיקגו.

הסרט מופץ על ידי האחים וורנר ויצא בארצות הברית ב-13 באפריל 2018. צילומי הסרט נערכו באפריל 2017 בשיקגו, אילינוי.

==תקציר העלילה==
החוקר הפרימטולוג דייוויס אוקוי, הנלחם בסחר בבעלי חיים, חולק קשר עם הגורילה הלבקנית ג'ורג', אך לאחר ניסוי מדעי שהשתבש, חברו הטוב הופך ליצור ענקי ואלים המאיים על האנושות, כשגם זאב ותנין הושפעו מאותו ניסוי וגדלו לצורות מפלצתיות.

דייוויס וד"ר קייט קולדוול מחפשים אחר נוגדן המתאים לניסוי שפגע בגופם של החיות כדי להציל את העיר שיקגו.

== צוות השחקנים ==
* דוויין ג'ונסון - דייוויס אוקוי, פרימטולוג ולשעבר ראש היחידה למאבק בסחר לא חוקי בבעלי חיים ברואנדה.
* נעמי האריס - ד"ר קייט קולדוול, מהנדסת גנטית.
* מאלין אקרמן - קלייר ויידן, האחראית על המוטציות של החיות. 
* ג'ו מנגנלו - בורק, מנהיג של צבא פרטי.
* ג'ייק לייסי.
* מארלי שלטון - מדענית ואסטרונאוטית.
* ג'פרי דין מורגן - הסוכן ראסל, סוכן ממשלתי מסוכנות מסווגת.
* ג'ק קווייד - קונור

==קישורים חיצוניים==

ביקורות
* 

קטגוריה:סרטי 2018
קטגוריה:סרטי מפלצות
חוקת מצרים (2014)

החוקה של הרפובליקה הערבית של מצרים 2014 (בערבית: دستور مصر 2014) היא החוקה המצרית העדכנית אשר נכנסה לתוקפה ב-18 בינואר 2014 בעקבות משאל העם במצרים בשנת 2014 בנושא חוקי היסוד. באפריל 2019 נערך משאל עם נוסף, על ביצוע מספר תיקונים בחוקה.

לאחר הדחת נשיא מצרים מוחמד מורסי בשנת 2013 הודיע צבא מצרים על הכנות ולוח זמנים לניסוח של חוקה חדשה למצרים, שתחליף את חוקת 2012 שהוביל הנשיא המודח מורסי. בעקבות המהלך הוקמו שתי ועדות שדנו בניסוח החוקה החדשה והגישו אותה להצבעה במסגרת משאל העם.

==עיקרי החוקה==
החוקה שאומצה בשנת 2014, כמו החוקה שנוסחה תחת מורסי בשנת 2012, מבוססת על החוקה המצרית של 1971 , שהייתה תקפה עד 2011. החוקה מאשרת מבנה של נשיא ופרלמנט, שבין עיקרי פעילותם:

*הנשיא נבחר לתקופת כהונה של ארבע שנים ויכול לשמש כנשיא לתקופה של שתי קדנציות.
*הפרלמנט רשאי להדיח את הנשיא או לא לאשר את מינויו.
*הזכות לשוויון בין המינים היא בלי ניתנת לערעור ואין להפלות על רקע מיני ובכל מקום יהיה ייצוג לשני המינים. 
*האסלאם נותרה דת המדינה, אך נקבע חופש מוחלט של אמונה דתית וחל איסור להפלות מיעוטים דתיים.
*לצבא תהיה הסמכות והיכולת למנות את שר הביטחון ל-8 השנים הבאות.
*על פי החוקה, מפלגות פוליטיות אינן יכולות להתבסס על "דת, גזע, מין או גאוגרפיה"
===תיקונים ותוספות בעקבות משאל העם ה-2019===
ב-16 באפריל 2019, אישר הפרלמנט שינויים בחוקה כאשר רק 22 חברי פרלמנט הצביעו נגד השינויים, ואחד נמנע. השינויים נדרשו להעלות למשאל עם תוך 30 יום וב-19 עד 22 באפריל 2019 נערך משאל העם בו אושרר התיקון לחוקה ברוב של 88 אחוזים אך כאשר אחוז ההצבעה הכללי היה נמוך ועמד על 44 אחוזים.
====סעיפים====
*סעיף 140 תוקן כדי להאריך את כהונתו של הנשיא מתקופה של 4 שנים לתקופה של 6 שנים.
*סעיף 241 שונה ובוטלה הגבלת הקדנציות של הנשיא על מנת להאריך את כהונתו הנוכחית של א-סיסי ולאפשר לו לעמוד לכהונה נוספת בתפקיד.
שינויים נוספים מחזקים את כוחו של הנשיא ומחזירים את יכולתו של למנות אדם לתפקיד סגן הנשיא (תפקיד שבוטל בשנת 2012). בנוסף מתחזקות סמכויות הנשיא על מערכת המשפט, עם שינויים בסעיפים 185, 189 ו-193 אשר הופכים את הנשיא לראש המועצה העליונה אשר אחראית בין היתר על רשויות המשפט במדינה אשר ימנו את התובע הכללי ואת שופטי בית המשפט החוקתי העליון. בנוסף תנתן לנשיא הסמכות למנות ישירות את ראש בית המשפט החוקתי העליון.

שני תיקונים מתייחסים לתפקיד הצבא בממשל, תוך שינוי מוצע לסעיף 200 אשר קובע כי על הצבא "לשמור על החוקה והדמוקרטיה, לשמור על עמודי התווך הבסיסיים של המדינה ועל אופייה האזרחי, ולשמור על רווחי המדינה ועל זכות הפרט והחופש". 
*תיקון לסעיף 234 נותן לצבא מצרים את זכות הבחירה למינוי שר ההגנה.

תיקונים נוספים הופכים את הפרלמנט לגוף דו-מושבי, כאשר הבית העליון אשר בוטל בשנת 2014 הופך לסנאט, שיורכב מ -120 חברים נבחרים ו-60 שימונו על ידי הנשיא. שינויים בסעיף 102 מצמצמים את מספר חברי הבית התחתון מ-596 ל-450, כאשר לפחות 112 מושבים משוריינים לנשים.

==ראו גם==
*פוליטיקה של מצרים
*ההפיכה במצרים (2013)
*חוקת מצרים (1923)
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מצרים: פוליטיקה
קטגוריה:מצרים: חוק ומשפט
קטגוריה:חוקות
קמפטוזאורוס

איור משוחזר
קמפטוזאורוס (שם מדעי: Camptosaurus; מיוונית: "לטאה כפופה/גמישה") הוא סוג דינוזאור בעל אגן דמוי עוף שחי בתקופה יורה עליון לפני 157-147 מיליון שנה. יצור זה היה קרוב משפחה רחוק של האיגואנודון והיה שיך למשפחת הקמפטוזאוריים (Camptosauridae). מאובניו נמצאו באמריקה הצפונית ובחלק מאירופה.

אורכו של דינוזאור זה הגיע לאורך 8 מ', לגובה 2 מ' ולמשקל 780-880 ק"ג. מבנה גופו היה קל יותר ממבנהו של האיגואנודון והוא נע על 2 רגליים והיה בעל כפות שטוחות ודמויות פרסות. זנבו העניק לו שיווי משקל גדול והוא היה יכול לרוץ במהירות, שלא כמו קרוביו המאוחרים. לסתותיו היו כמעט חסרות שיניים.

משערים שהיצור ניזון מצמחים נמוכים כמו מחטניים וציקסיים אותם ליחך בעמידה על רגליו האחוריות.

דינוזאור זה תואר על ידי החוקר האמריקאי עותניאל צ'ארלס מארש ב-1885.

==בתרבות==
*הקמפטוזאורוס מופיע בסדרה הכוכב דינוזאור של ה-BBC, בפרק הרביעי החל בתור היורה. בסדרה הוא מוצג דומה לאנטילופה כאוכל צמחים החובר לסטגוזאורוסים כדי להסיט מתקפות של אלוזאורוסים וגם יכולים להימלט במהירות. עם זאת פרטים שמתרחקים מהעדר הראשי נתפסים במארב של האלוזאורוס ואחד הפרטים שנטרפו נגנב בידי הזאורופגנקס - טורף-העל של היורה.
*בזיכיון פארק היורה הוא מופיע על תג בסרט עולם היורה, אך לא נראה פרט חי. בספר פארק היורה מוזכר קמפטוזאורוס שנמצא במוזיאון שטום מרפי תיקן את אביו על גילו. כמו כן הוא מופיע במשחק המחשב פארק היורה 3: בניית פארק.
*בנוסף הוא הופיע בסדרה הדינוזאורים!.

==קישורים חיצוניים==

* 

קטגוריה:אורניתופודה
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1885
עבד אל-מוטליב

השריף עבד אל-מוטליב אבן ר'אליב אבן מוסאעד, או עבד אל-מוטליב פאשה אל ר'אליב אל זיידי (בערבית: عبد المطلب بن غالب بن مساعد, (1790 - 29 בינואר 1886) היה שלוש פעמים אמיר ושריף גדול של מכה, בשנת 1827, בשנים 1856-1851 ואחר כך בשנים 1881-1880. הוא היה בן לענף זיידי (דווי זייד) של בני האשם.

עבד אל-ר'אליב נולד בשנת 1790 כבנו של השריף מוחמד ר'אליב בן מוסאעד בן סעיד בן סעד אל זייד.
את חינוכו קיבל בארמונו אצל מורים פרטיים.
באוגוסט 1827 התמנה לשריף גדול של מכה על ידי הסולטן העות'מאני מהמוט השני כדי להחליף את בן דודו. הודח מהתפקיד כעבור חודש.
מינה אותו שוב הסולטן, הפעם אבדילמג'יט הראשון, כאמיר ושריף של מכה ביולי 1851, אחרי פריצת מרד של הבדואים באזור מדינה.
בעת מלחמת קרים הוא ביקר בבירת האימפריה, איסטנבול, והתרשם מן התערבות ההולכת וגוברת של מעצמות המערב בענייניה ומפיגורה הטכנולוגי לעומת מעצמות אלה.
בשובו אחרי המלחמה למכה סיפר לעולמא של חג'אז שהעות'מאנים הם "כופרים מושבעים" והרים את דגל המרד נגד המושל (ה"ואלי" העו'תמאני של מכה, כשברוח הרפורמות שהונהגו בממלכה רצה לאסור על סחר העבדים. פרצו מהומות, תקריות וקרבות בין אנשי השריף והכוחות שברשות המושל. בסופו של דבר, עבד אל-מוטליב הובס, הודח ב-6 בינואר 1856 ונלקח לאיסטנבול. במקומו מונה כשריף האמיר מוחמד.

עבד אל-מוטליב חי באיסטנבול בין השנים 1856–1880. התיידד שם דווקא עם מידהט פאשה הרפורמטור ובשנת 1876 נכח בטקס ההכתרה של הסולטן מוראט החמישי
אולם היה זה עבדול חמיד השני שמינה אותו שוב ביוני 1880 לאמיר ושריף גדול של מכה, כנראה מתוך מחשבה שהוא מסוכן יותר באיסטנבול מאשר במכה הרחוקה.

==לקריאה נוספת==
<div class="mw-content-ltr">
*Philip Mansel - Constantinople - City of the World's Desire, Penguin Books 1997
* William Ochsenwald - Ottoman Arabia and the Holy 1516-1918 Hijaz Journal of Global Initiatives:Policy, Pedagogy,Perspectives vol.10,Nr.1 Special Edition on Understanding Transformations in the Arabic Peninsula 2016 p.29 
</div>

==קישורים חיצוניים==
* [http://www.royalark.net/Arabia/mecca5.htm שליטי מכה -בני האשם באתר הגנאלוגי royal ark של כריסטופר ביירס 2015-2000]

==הערות שוליים==

קטגוריה:מכה
קטגוריה:ערב הסעודית: היסטוריה
קטגוריה:ילידי 1790
קטגוריה:נפטרים ב-1886
ניקולאוס, נסיך ליכטנשטיין

ניקולאוס, נסיך ליכטנשטיין (בגרמנית: Nikolaus von Liechtenstein, נולד ב-14 בפברואר 1945), הוא אחיו של הנס אדם השני, נסיך ליכטנשטיין, וגיסו של אנרי, הדוכס הגדול של לוקסמבורג.

==ביוגרפיה==
ניקולאוס נולד ב-14 בפברואר 1945 בציריך לפרנץ יוזף השני, נסיך ליכטנשטיין ולגאורגינה פון וילצ'ק, בתם של פרדיננד מריה פון וילצ'ק ונורברטינה קינסקי, רוזנת וצ'יניץ וטטאו. בשנת 1950 מונה ניקולאוס לאביר הצדק בהמסדר הריבוני הצבאי של מלטה, אשר לאחר ביטול המעמד בשנת 1961 הפך לתור אביר הכבוד והמסירות.

ניקולאוס השלים את החינוך היסודי בוואדוץ, ולאחר מכן למד בתיכון בווינה. משנת 1968 עד 1972 הוא למד משפטים באוניברסיטת וינה, שם קיבל את התואר דוקטור יוריס.

משנת 1973 ועד לשנת 1974 ניקולאוס עבד בבית הוועד הבינלאומי של הצלב האדום בז'נבה, ומשנת 1975 עד 1976 עבד כעורך דין בוואדוץ. בין השנים 1977–1978 הוא שימש כיועץ למשרד החוץ של ליכטנשטיין.

משנת 1979 עד 1989 ניקולאוס היה הנציג הקבוע של ליכטנשטיין במועצת אירופה בשטרסבורג, ובין השנים 1986–1987 הוא היה שגריר שאינו תושב של ליכטנשטיין אל הכס הקדוש. בין השנים 1989–1996 הוא היה שגריר ליכטנשטיין בשווייץ, ומשנת 1996 עד ספטמבר 2010 הוא היה שגריר ליכטנשטיין בבלגיה. בנוסף, ניקולאוס הוא הנציג לעניינים בינלאומיים של הצלב האדום בליכטנשטיין

== משפחתו ==
ב-20 במרץ 1982 התחתן ניקולאוס עם מרגריט, נסיכת לוקסמבורג, בתם של ז'אן, הדוכס הגדול של לוקסמבורג וז'וזפין שארלוט, נסיכת בלגיה, ממנה נולדו לו 4 ילדים:
* לאופולד, נסיך ליכטנשטיין (1984)
* מריה-אנונציאטה, נסיכת ליכטנשטיין (נולדה ב-1985)
* מארי אסטריד, נסיכת ליכטנשטיין (נולדה ב-1987)
* יוזף עמנואל, נסיך ליכטנשטיין (נולד ב-1989)

== פעילותו בתנועת הצופים ==
ניקולאוס היה ראש הצופים (בגרמנית: Korpsführer) של ארגון הצופים הקתולים בליכטנשטיין (Fürstlich Liechtensteinische Pfadfinderkorps St. Georg) בין השנים 1971 עד 1989<ref></ref>. כיום הוא חבר בעמותת הצופים של ליכטנשטיין<ref></ref>. ניקולאוס נשא נאום בפורום האירופי של הצופים בGrossarl בשנת 1990 בנושא ציד והגנת הטבע<ref></ref>.

== אילן יוחסין ==

==קישורים חיצוניים==

== הערות שוליים ==

קטגוריה:בית ליכטנשטיין
קטגוריה:בוגרי תנועת הצופים
קטגוריה:ילידי 1947
אופל סינטרה

אופל סינטרה (בגרמנית: Opel Sintra) הוא רכב מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, אשר יוצר בין השנים 1996–1999.

במבחני הבטיחות של יורו NCAP קיבלו דגמי "אופל ווקסהול סינטרה" 2.5 כוכבי בטיחות מתוך 5.

==דגמים זהים של ג'נרל מוטורס==
בבריטניה יוצר הדגם על ידי ווקסהול מוטורס תחת השם "Vauxhall Sintra",(בין השנים 1996–1999), ובארצות הברית יוצר הדגם על ידי ג'נרל מוטורס במפעלי הייצור "Doraville Assembly", על ידי חברת הבת פונטיאק אשר ייצרה דגם זהה אשר היה קרוי "Pontiac Trans Sport Montana", חברת הבת אולדסמוביל ייצרה דגם זהה אשר היה קרוי "Oldsmobile Silhouette" (דור שני), חברת הבת ביואיק ייצרה דגם זהה אשר היה קרוי "Buick GL8", וחברת הבת שברולט ייצרה דגם זהה אשר היה קרוי "Chevrolet Trans Sport".

==אופל סינטרה==
* קוד חברה: GMX110s
* 4 דלתות צד + דלת אחורית
* תאוצה בין 0–100 קמ"ש היא 12.7 שניות (מנוע 2,198 סמ"ק)
* תאוצה בין 0–100 קמ"ש היא 9.9 שניות (מנוע 2,962 סמ"ק)
* תאוצה בין 0–100 קמ"ש היא 14.5 שניות (מנוע 2,172 סמ"ק טורבו דיזל)

== תמונות ==
<gallery mode="packed" heights="100">
קובץ:OPEL-VAUX-SINTRA-A.jpg | "אופל סינטרה"
קובץ:Opel Sintra rear 20130104.jpg | "אופל סינטרה"
קובץ:Opel Sintra 2.2 16V GLS Heck.JPG | "אופל סינטרה"
קובץ:Opel Sintra front 20071011.jpg | "אופל סינטרה"
קובץ:Opel Sintra.JPG | "אופל סינטרה"
קובץ:Opel Sintra vl blue.jpg | "אופל סינטרה"
קובץ:Vauxhall Sintra CD Side.jpg | "ווקסהול סינטרה" (דגם זהה ל"אופל סינטרה")
קובץ:Pontiac-Trans-Sport.jpg | דגם "Pontiac Trans Sport Montana" (דגם זהה ל"אופל סינטרה")
קובץ:01-04 Oldsmobile Silhouette.jpg | דגם "Oldsmobile Silhouette" (דגם זהה ל"אופל סינטרה")
</gallery>

==ראו גם==
* אופל

== קישורים חיצוניים ==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-1996
סינטרה
קטגוריה:כלי רכב גרמניים
בית ענאן

בית ענאן (בערבית: بيت عنان) הוא כפר פלסטיני בצפון מערב ירושלים, בנפת אל-קודס של הרשות הפלסטינית, כ־10 ק"מ ממערב לרמאללה, סמוך להתנחלות הר אדר. בשנת 2016 חיו בכפר 4,653 תושבים.
== היסטוריה ==
מבנה גדול ומוצק, אולי מצודה, ובו שלוש קומות נמצא בגרעין הכפר. בנוסף, נחפר במקום קבר רומי. רוב החרסים שהתגלו במקום הם מהתקופה העות'מאנית (81%). בנוסף נמצאו חרסים מהתקופה הרומית (4%), הביזנטית (9%), המוסלמית המוקדמת (3%), ימי הביניים (3%).<ref></ref>

מקורם של תושבי הכפר בדורא שבדרום הר חברון. ידוע כי מהגרים מדורא התיישבו בתקופה העות'מאנית ביישובים נוספים בהרי בית חורון, בהם בית ע'ור אל-פוקא וטירה.<ref></ref>

בית ענאן נכבש של ידי הכוחות הבריטים בקרב 1917 על ירושלים, במהלך מסעם בארץ ישראל נגד העות'מאנים.
בתקופת המנדט הבריטי הכפר השתייך מנהלית לנפת ירושלים.
במפקד האוכלוסין המנדטורי של 1922, מנתה בית ענאן 509 מוסלמים, ומספר התושבים גדל במפקד 1931 לאוכלוסייה של 654 מוסלמים, ששכנו ב-162 בתים.
ב-1945 היו בית-ענאן 820 תושבים, כולם מוסלמים, כשברשותם היה שטח של 10,105 דונם קרקע, אשר מתוכם 2,015 דונם היו מטעים ואדמות השקיה, 2,471 של גידולי דגנים, ואילו השטח הבנוי היה 63 דונם.

בעקבות מלחמת העצמאות, ולאחר הסכמי שביתת הנשק של 1949, עבר בית ענאן לשליטה ירדנית .
בשנת 1961 מנתה אוכלוסיית בית-ענאן 1,255 נפש.

לאחר מלחמת ששת הימים ב-1967, עבר הכפר לשליטה ישראלית. אוכלוסיית בית ענאן במפקד 1967 שנערך על ידי הרשויות הישראליות הייתה 1,261, מהם 212 אשר מקורם היה משטח ישראל.

ביולי 2004 ביטל בית המשפט העליון, צו צבאי להפקעת מאות דונמים של אדמות הכפר לצורך בניית גדר ההפרדה. הגדר הייתה אמורה לעבור קרוב לבית-ענאן תוך השארת אדמות רבות מחוץ לשטח הכפר. בעקבות פסק הדין, הועברה הגדר אל מקום מרוחק יותר מהכפר.
==חינוך ותרבות==
בבית ענאן יש בית ספר של אונר"א לבנות עם 560 תלמידים, שני בתי ספר יסודיים לבנים ושלושה גני ילדים. מסגד אבו איוב אל-אנצארי נמצא בבית ענן. בכפר יש שתי מרפאות, וכמה מועדוני ספורט. בשנת 2009 התקיים בבית ענאן פסטיבל תרבות בן ארבעה ימים בהשתתפות יותר מ-15,000 איש.
==מובלעת בידו==
בית ענן יחד עם בידו, בית דוקו, בית סוריק, קטנה, קובייבה, בית איג'זא, חראיב אום אל לחים, וא-טירה, מהווים את "מובלעת בידו". המובלעת תהיה מחוברת לרמאללה בעתיד באמצעות מעברים תת-קרקעיים ודרך מגודרת.

==קישורים חיצוניים==

*[http://www.beitanan.com/ Beit 'Anan website (Arabic)]
*[http://www.palestineremembered.com/GeoPoints/Bayt_I_nan_862/index.html Welcome To Bayt I'nan]
*Survey of Western Palestine, Map 17: [https://web.archive.org/web/20181103051759/http://www.iaa-archives.org.il/zoom/zoom.aspx?folder_id=93&type_id=6&id=8379 IAA], Wikimedia commons
*[http://vprofile.arij.org/jerusalem/pdfs/factsheet/Beit%20Anan_EN.pdf Beit 'Anan Town (Fact Sheet)], המכון למחקר יישומי - ירושלים (ARIJ)
*[http://vprofile.arij.org/jerusalem/pdfs/vprofile/Beit'Anan_EN.pdf Beit 'Anan Town Profile], ARIJ; המכון למחקר יישומי - ירושלים
*[http://vprofile.arij.org/jerusalem/images/english/Beit%20'Anan_ap_en.jpg Beit 'Anan aerial photo], ARIJ;המכון למחקר יישומי - ירושלים
*[http://vprofile.arij.org/jerusalem/pdfs/needsfordevelopment/Beit'Anan.pdf Locality Development Priorities and Needs in Beit 'Anan], ARIJ;המכון למחקר יישומי - ירושלים
==הערות שוליים==

קטגוריה:נפת אל-קודס
עלונדון

עלונדון (הלחם בסיסים: "עלון על לונדון") הוא ביטאון ישראלי קהילתי, אשר פורסם בדפוס לאורך יותר משני עשורים בקרב הקהילה הישראלית בלונדון ובבריטניה, וכן בגרסה מקוונת משנת 2001. משלהי 2017 הוא משמש כמקור תוכן רק במסגרת אתר חדשות ופורטל אינטרנט קהילתי הפועל למען הקהילה, ובדפים ברשתות החברתיות. נמצא בבעלות החברה הבריטית Alondon Communications.

== היסטוריה ==

עלונדון החל לצאת לאור כעלון מודפס בשחור-לבן בן ארבעה עמודים בשנת 1994, שהופץ בבתי עסק ישראליים בשכונת גולדרס גרין וברחבי לונדון. עם השנים העלון גדל והתרחב והפך לירחון בצבע ב-1997. בין השנים 2002–2004 המגזין יצא לאור בשיתוף הפעולה עם השבועון הבריטי ג׳ואיש ניוז וב-2005 חזר כירחון עצמאי.
בשנת 2001 עלתה לרשת הגרסה המקוונת של הירחון, שהחלה לספק עדכונים שוטפים נוספים לקהילה. ובנובמבר 2017, לאחר יציאה לאור של 250 גיליונות, הדפסתו של הירחון נפסקה ומאז הוא פועל כאתר תוכן אינטרנטי אקטואלי-קהילתי.

עלונדון במתכונתו המוקדמת היה מגזין קהילתי בשם הישראלי של לונדון, שיצא בשנת 1990 וכתבו בו, בין היתר, אלכס גלעדי, יהונתן גפן ורפי ברזילי. כמו כן, השתתפו בו מצוות הכותבים של עלונדון, בהם: זיוה לוי, צילה שני, שאול צדקא, אבי מלר ואריק יהלומי. המגזין הישראלי של לונדון הופץ בתשלום ולכשהתחלף לעלונדון החלו להפיצו בחינם.
== כתבים בולטים ==
כתבים בולטים של מגזין ואתר עלונדון בעבר ובהווה: גיא לרר, אבי מלר, גיא מרוז, שאול צדקא וצילה שני.

על סקירתה בעלונדון את הפעילות העסקית והכלכלית בין ישראל ובריטניה קיבלה צילה שני תעודת הוקרה מלשכת המסחר ישראל־בריטניה.

== תוכני האתר ומטרותיו==
האתר מצהיר כי מטרתו היא לספק לדוברי העברית המתגוררים או מבקרים בבריטניה כלי עזר מקומי לקבלת מידע אמין וקבוע ולשמש להם כבית ישראלי מקומי. נכון לשנת 2018, האתר עלונדון כולל מגוון תכנים:
* אקטואליה: סיקור חדשות ואירועים הנוגעים לחיי הקהילה הישראלית בלונדון ובבריטניה, ויחסי המדינות בריטניה וישראל. כתבות בתחום עוסקות, בין היתר, בעמדתם של פוליטיקאים בריטים כלפי ישראל, אנטישמיות כלפי ישראלים ויהודים בבריטניה והפגנות אנטי-ישראליות מול הגעתם של נציגים ישראלים לבריטניה.
* נדל"ן: כתבות על הנעשה בתחום הנדל"ן בבריטניה מנקודת מבטם של ישראלים המתגוררים במקום וישראלים העובדים בתחום.
* קהילה: סיקור אירועי הקהילה הישראלית ברחבי בריטניה. נכון ל-2018, קיימים באופן רשמי שני ארגונים המאגדים את קהילות הישראלים בבריטניה: אגי"ב (ר"ת של ארגון הגג של הישראלים בבריטניה) ו-SICA (ר"ת של Scottish Israeli Cultural Association). עלונדון היה הראשון לדווח על הקמתם של ארגונים אלה, שנועדו לשמר את הזהות הישראלית והיהודית בתפוצות, ולסקר את אירועיהם לחברי הקהילה.
* תרבות: ביקורות וסקירות של פסטיבלים, מופעים, הצגות ותערוכות בבריטניה, תוך מתן דגש על יצירה ישראלית.
* תיירות: המלצות על אתרים ואטרקציות למטיילים ולמבקרים בבריטניה. 
* ספורט: החל מאפריל 2017 מקיים עלונדון גם פודקאסט שבועי בעברית. 

== קישורים חיצוניים ==
* 
* 
* [http://www.dmag.co.il/pub/alondon/index.html#undefined ירחונים קודמים לצפייה בפורמט מגזין דיגיטלי.]

== הערות שוליים ==

קטגוריה:עיתונות בעברית
קטגוריה:יהדות בריטניה
קטגוריה:מקומונים
קטגוריה:יהדות לונדון
קטגוריה:הממלכה המאוחדת: אינטרנט
אופל אדם

אופל אדם (בגרמנית: Opel Adam) היא מכונית עירונית בתצורת האצ'בק 3 דלתות, סופרמיני, מתוצרת יצרן הרכב הגרמני אופל, חברת בת של קונצרן הרכב ג'נרל מוטורס, אשר מיוצרת משנת 2012 (מודל 2013).

בבריטניה משווק הדגם תחת השם "Vauxhall Adam", על ידי ווקסהול מוטורס.

==אופל אדם==
* 3 דלתות - האצ'בק.
* דגם ה"אופל אדם" קרו על שם מייסד חברת הרכב "אופל" אדם אופל.
* ה"אופל אדם" שווק כתחרות ישירה לדגם הפיאט 500, כשמרכבו דומה לזה של ה-500. מצויד במנוע בנפח 1.0 או 1.4 ליטרים. ישנה לו גם גרסה דמוית-קרוסאובר בשם Rocks, עם הגבהת מרכב קלה וחצאיות פלסטיק מהצדדים.

==דגמי "אופל אדם"==
* Adam 1.0 Turbo SGE 90CV (מיוצר מנובמבר 2014)
* Adam 1.0 Turbo SGE 115CV (מיוצר מנובמבר 2014)
* Adam 1.2 16V (מיוצר מדצמבר 2012)
* Adam 1.4 16V 87CV (מיוצר מדצמבר 2012)
* Adam 1.4 16V 100CV (מיוצר מדצמבר 2012)
* Adam S 1.4 Turbo 16V 150CV (מיוצר ממרץ 2015)
===דגמי "אופל אדם" בישראל===
בישראל שווקה המכונית החל מ-2014, תחילה עם תיבת הילוכים ידנית בלבד, וב-2015 עם גרסה בעלת גיר רובוטי עם מנוע בנזין בנפח 1.4 ליטר, שמפיק 87 כ"ס.

* אדם UNLIMITED
* אדם S
* אדם רוקס

===תאוצות דגמי "אופל אדם"===
* תאוצה בין 0–100 קמ"ש היא 11.9 שניות מנוע 999 סמ"ק המפיק 90 כ"ס)
* תאוצה בין 0–100 קמ"ש היא 9.9 שניות מנוע 999 סמ"ק המפיק 115 כ"ס)
* תאוצה בין 0–100 קמ"ש היא 14.9 שניות (מנוע 1,229 סמ"ק, המפיק 69 כ"ס)
* תאוצה בין 0–100 קמ"ש היא 12.5-12.9 שניות (מנוע 1,398 סמ"ק, המפיק 87 כ"ס)
* תאוצה בין 0–100 קמ"ש היא 11.5 שניות (מנוע 1,398 סמ"ק, המפיק 100 כ"ס)
* תאוצה בין 0–100 קמ"ש היא 8.5 שניות (מנוע 1,364 סמ"ק, המפיק 150 כ"ס)

== תמונות ==
<gallery mode="packed" heights="120">
2013-03-05 Geneva Motor Show 8017.JPG | אופל אדם
Wuppertal Otto-Hausmann.Ring 2013 026.JPG | אופל אדם, שנת 2013
Opel Adam 1.2 Jam – Innenraum, 23. Oktober 2015, Düsseldorf.jpg | אופל אדם - מבט לתא הנהג ולוח מחוונים
Opel Adam 1.2 Jam – Frontansicht, 23. Oktober 2015, Düsseldorf.jpg | אופל אדם
Opel Adam (rear quarter) purple.JPG | אופל אדם
Opel Motor B10XFT Einlass-Seite Aufgeschnitten.jpg | מנוע 999 סמ"ק - אופל אדם
Opel Adam (front quarter) red.JPG | אופל אדם
Opel-Adam Green-front.JPG | אופל אדם
Opel Adam Cockpit.JPG | אופל אדם - מבט לתא הנהג
Opel Adam Motorraum.JPG | אופל אדם - מבט למנוע
Opel Adam Kofferraum.JPG| אופל אדם - מבט לתא המטען
2015 Rally Bohemia Opel Adam Cup.JPG | אופל אדם דגם "R2"
Billerbeck, Opel Wiens, Opel Adam -- 2017 -- 0666.jpg | אופל אדם
2014-03-04 Geneva Motor Show 1262.JPG | אופל אדם גרסת קרוסאובר "Opel Adam Rocks"
</gallery>

== קישורים חיצוניים ==

* [https://www.auto.co.il/model/opel-adam_g125 אופל אדם] באתר אוטו
* [https://web.archive.org/web/20180201075428/https://www.opel.co.il/%D7%93%D7%92%D7%9E%D7%99%D7%9D/30/%D7%90%D7%95%D7%A4%D7%9C-%D7%90%D7%93%D7%9D/ אופל אדם - אתר היבואן]
* 
* 
* 
* 
* 

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-2012
אדם
קטגוריה:כלי רכב גרמניים
קבוצת IMC

קבוצת IMC (ראשי תיבות של: International Metalworking Companies) היא החברה השנייה בגודלה בעולם בתחום ייצור כלים לעיבוד שבבי. הקבוצה כוללת 15 חברות במדינות שונות, כאשר הגדולה מביניהן היא חברת ישקר. חברות בולטות נוספות בקבוצה הן אינגרסול (גרמניה וארצות הברית), טאגוטק (קוריאה הדרומית) וטאנגלוי (יפן). החברה הוקמה על ידי סטף ואיתן ורטהיימר הישראלים, אך היא רשומה כחברה בהולנד. יעקב הרפז, נשיא ישקר, משמש בתפקיד נשיא החברה מיום הקמתה.

החברה עוסקת בייצור כלים וסכיני חיתוך (שימות) לתעשיית עיבוד המתכת בכלל והפלדה בפרט. הכלים עצמם מיוצרים מפלדה ומאבקת מתכת קשה (מתק"ש). לקוחותיה המרכזיים של החברה הם יצרנים מתחומי תעשיית הרכב, התעופה, האנרגיה והתבניות.

==מכירת החברה==
בשנת 2006 רכשה חברת ברקשייר האת'וויי, בבעלותו של וורן באפט, 80% ממניות החברה מידי משפחת וורטהיימר בסכום של 4 מיליארד דולרים. חמש שנים לאחר מכן מימשה את האופציה לרכישת האחוזים הנותרים תמורת 2.05 מיליארד דולרים.

לחברה יש כ-130 מפעלים ונציגיות ב-65 מדינות ברחבי העולם.

==קישורים חיצוניים==
* 
* [https://www.bloomberg.com/research/stocks/private/snapshot.asp?privcapId=5504041 פרופיל חברה] באתר בלומברג

==הערות שוליים==

קטגוריה:תאגידים רב-לאומיים
קטגוריה:חברות הולנדיות
קטגוריה:חברות משפחתיות לשעבר
ברניקי (בת שלומית)

ברניקי הייתה בתם של שלומית, אחות הורדוס, מלך יהודה, ושל בעלה השני, קוסטובר.

היא נישאה לבן דודה אריסטובולוס, בנו של המלך הורדוס ממרים החשמונאית. מאריסטובולוס נולדו לה אגריפס הראשון, הורדוס (מלך כלקיס), הרודיאס, מרים ואריסטובולוס הצעיר. הורדוס היה גדול מאגריפס בשנים, נראה שגם הרודיאס נולדה לפני אגריפס, וסביר שאריסטובולוס היה צעיר מהם.

יוסף בן מתתיהו מספר שאריסטובולוס היה מזלזל בברניקי ומטיח בה שמוצאה ממשפחה פשוטה, שאינה משפחת מלוכה. גם גלפירה, אשתו של אלכסנדר, גיסה, ובעצמה בתו של מלך, בזה לברניקי והייתה ממורמרת על כך ששתיהן משתייכות לאותו מעמד. ברניקי בכתה על עלבונה בפני אמה, ושלומית, מתוך שנאתה לבני מרים, לא הרשתה לבתה להפגין חיבה לאריסטובולוס בעלה, אלא פיתתה אותה לדווח לה כל מה שנאמר ביניהם. כך הפכה את ברניקי לאויבת לבעלה, וכדי לגרום לאמה קורת-רוח, סיפרה לה שגיסה, אלכסנדר, ומקורביו, מתרברבים ומבטיחים שכאשר אריסטובולוס ואלכסנדר יתפסו את המלוכה, ישלחו את אחיהם לעבוד כמזכירים בכפרים ואת אמותיהם לעבוד ליד הנול עם השפחות. שלומית דיווחה על כך להורדוס, ובשנת 7 לפנה"ס, כאשר שלושת בניו היו עדיין תינוקות, הוצא אריסטובולוס להורג על ידי אביו.

לאחר שהוציא את אריסטובולוס להורג, השיא הורדוס את ברניקי לתאודיון, אחיה של דוריס, אשתו הראשונה. מאוחר יותר הוצא גם תאודיון להורג באשמת קשירת קשר נגד הורדוס. בעקבות זאת, עברה ברניקי לרומא, שם נהנתה מחסדי בית המלוכה הקיסרי.
ברומא, הייתה ברניקי מקורבת לאנטוניה הצעירה, אשתו של דרוסוס, ובעזרתה הפך גם בנה, אגריפס, לידידה של אנטוניה. יוספוס מספר שכל עוד הייתה ברניקי בחיים, נמנע אגריפס מלנהוג על פי טבעו כ"מפזר מתנות", כדי לא להכעיס אותה, ורק לאחר מותה כילה את כספו.

==קישורים חיצוניים==

==הערות שוליים==

קטגוריה:בית הורדוס
קטגוריה:קצרמר תולדות עם ישראל
קטגוריה:נשים במאה ה-1 לפנה"ס
קטגוריה:יהודי המאה הראשונה לפנה"ס
סרפול

סרפול (ברוסית: Сарапул) היא עיר ברפובליקת אודמורטיה ברוסיה. העיר היא שלישית מבחינת גודל האוכלוסייה ברפובליקה. העיר קרויה על שם הנהר סרפול, בתרגום מצ'ובשית סרפול הוא השטירל.

==היסטוריה==
במאה ה-16 במקום הוקם כפר בשם ווזנסנסקויה. ב-1707 שמו של הכפר שונה לסרפול, המקום שגשג הודות לדיג ומסחר בלחם. ב-1780 סרפול קיבלה מעמד של עיר.

==אוכלוסייה==
אוכלוסיית סרפול לפי שנים:
{| class="wikitable"
| ||שנה || מספר תושבים
|-
|1 || 1856 || 7,700
|-
|2 || 1897 || 21,000
|-
|3 || 1939 || 42,000
|-
|4 || 1959 || 68,741
|-
|5 || 1989 || 25,336
|-
|6 || 2000 || 105,700
|-
|7 || 2010 || 101,381
|-
|8 || 2017 || 97,910
|}

==קישורים חיצוניים==

* 
* 

קטגוריה:אודמורטיה: ערים
סער קליין

סער קליין (באנגלית: Saar Klein, נולד ב-1967) הוא במאי, תסריטאי ועורך קולנוע יהודי אמריקאי, יליד ישראל. היה פעמיים מועמד לפרס אוסקר בקטגוריית העריכה הטובה ביותר, ב-1998 וב-2000. זוכה פרס ACE Eddie לעריכה הטובה ביותר (2000).

== קורות חיים ==
נולד בירושלים ב-1967. כשהיה בן 9 היגרה משפחתו לניו יורק, התיישבה ברובע הברונקס וקליין גדל ברובע היוקרתי, יהודי ברובו, ריברדייל. למד וב-1989 סיים תואר ראשון בפסיכולוגיה, במכללת ואסר, ניו יורק.

כבר בהיותו בבית ספר תיכון ידע שאהבת חייו היא הקולנוע, אך ההזדמנות שנקרתה לפניו הייתה בעריכת סרטים. כך החלה דרכו המקצועית, כסטאז'ר לעורך הסרט "ג'י. אף. קיי - תיק פתוח", בבימויו של אוליבר סטון. הסרט יצא לאקרנים ב-1991. אחר כך באו סרטים נוספים של אותו במאי, בהם שימש קליין, תחילה כעוזר עורך ולאחר מכן כעורך משנה ולבסוף כעורך, בהם Heaven & Earth, שיצא לאקרנים ב-1993 ובו קיבל קליין לראשונה קרדיט כעורך משנה, U-Turn, שיצא לאקרנים ב-1997 וסרטים אחרים, כולם כאמור בבימויו של אוליבר סטון.

קרדיט ראשון כעורך קיבל קליין בסרט For Which He Stands, שיצא לאקרנים ב-1996. כעבור שנתיים, ב-1998 היה קליין אחד משלושת העורכים של הסרט הקו האדום, בבימויו של טרנס מאליק. זה היה הסרט השני בלבד בקריירה שלו, בו הוא זכה לקרדיט כעורך. וזה היה גם הסרט שהקפיץ את הקריירה שלו, משום שצוות העריכה המשולש של הסרט היה בין חמשת המועמדים הסופיים לפרס האוסקר לעריכה קולנועית באותה שנה. כעבור שנתיים, ב-2000 היה קליין מועמד שוב לאוסקר, יחד עם שותפו לעריכת הסרט כמעט מפורסמים, בבימויו של קמרון קרואו. סרט זה היה הסרט הרביעי בלבד בקריירה של קליין, בו הוא קיבל קרדיט כעורך.

קליין המשיך לערוך סרטים עוד כעשור, במרוצתו גם כתב וביים שני סרטים קצרים, Nouveau Riche No. 11 ו-Nouveau Riche No. 34. בין הסרטים שערך בתקופה זו היו גם הסרטים זהות כפולה, שיצא לאקרנים ב-2002, והעולם החדש, שיצא ב-2005.

ב-2013 הוא עבר לבימוי סרטי קולנוע באורך מלא וסרט הקולנוע הראשון בבימויו (הוא היה גם אחד משני התסריטאים) היה After the Fall (שם מקורי – Things People Do), אשר יצא לאקרנים ב-2014. בסרט זה כיכבו בין השאר וס בנטלי, ג'ייסון אייזקס, היילי בנט, סם טראמל ועוד.

== קישורים חיצוניים ==

* [https://timeout.co.il/תרבות/קולנוע-סרטים/כמעט-מפורסם כמעט מפורסם: הבמאי סער קליין חוזר לישראל עם סרטו הראשון], באתר TimeOut, יולי 2014
* [https://web.archive.org/web/20180201192916/http://hollywoodandfine.com/live-from-marrakech-saar-klein-dissects-the-american-dream/ Live from Marrakech: Saar Klein dissects the American dream], באתר Hollywoodandfine, דצמבר 2014

== הערות שוליים ==

קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מועמדים ישראלים לפרס אוסקר
קטגוריה:בוגרי מכללת ואסר
קטגוריה:אמריקאים שנולדו ב-1967
קטגוריה:ישראלים שנולדו ב-1967
המרכז להגירה בינלאומית וקליטה (CIMI)

המרכז להגירה בינלאומית ולקליטה (The Center for International Migration and Integration - CIMI) הוא עמותה ישראלית העוסקת בתחומי הגירה שונים. העמותה הוקמה על ידי ג'וינט ישראל בשנת 1998 ומאז 2010 מתפקדת כעמותה עצמאית שמושבה בירושלים.

מטרתה המוצהרת של העמותה לסייע בפיתוח תחום ההגירה בישראל - ליישם סטנדרטים בינלאומיים בטיפול בנושאי הגירה שונים, פיתוח מחקר רלוונטי לתחומי ההגירה השונים ושמירה על זכויות מהגרי עבודה ומבקשי מקלט בישראל.

העמותה היא הארגון האחראי ליישום ההסכמים הבילטרליים של ישראל עם מדינות אחרות בהבאת מהגרי עבודה לישראל ופועלת מטעם רשות האוכלוסין וההגירה בתחום זה. הארגון מתפעל פרויקטי הגעה של עובדים ממדינות שונות, בהן: תאילנד, מולדובה, אוקראינה, נפאל, סרי לנקה ועוד. כמו כן, הארגון מפעיל קו חם ייחודי לטיפול בבעיותיהם של מהגרי עבודה בישראל. העמותה מנהלת מערך דרכו מגיעים לישראל אלפי עובדים בשנה ומעניקה שירותים לעשרות אלפי עובדים מכלל המדינות מהן מגיעים מהגרי עבודה לישראל.

במקביל הארגון מפעיל פרויקטים שונים לעבודה עם אוכלוסיית מבקשי המקלט בישראל - בסיוע לצעירים בלתי מלווים ותפעול פרויקטים שונים.

בשנת 2012 זכה המרכז בעיטור נשיא המדינה למניעת סחר בבני אדם.

יושב ראש העמותה בהתנדבות הוא ארנון מנטבר, שכיהן כמנכ"ל ג'וינט ישראל
==קישורים חיצוניים==
* 
* 

==הערות שוליים==

קטגוריה:ישראל: עמותות
קטגוריה:ישראל: הגירה וכניסה למדינה
קטגוריה:ג'וינט
קטגוריה:ארגוני עלייה וקליטה בישראל
תהילים מ"ט

למנצח לבני קרח מזמור הוא פרק מ"ט מספר תהלים, הקרוי על שם הפסוק הפותח את המזמור. בחלק מהקהילות נהוג לומר מזמור זה בבית האבל בשבעת ימי האבלות, בסיום תפילת שחרית ומנחה (או בקצת קהילות בתפילות שחרית וערבית), בימים שאומרים בהם תחנון.

== מהות המזמור ==
תוכן המזמור הוא קריאה לאנשי העולם, שלא לבטוח ולסמוך על עושרם וממונם, כפי שכותב המלבי"ם: .

רבי אברהם אבן עזרא כתב בשבח המזמור מאחר שנרמז בו מציאות העולם הבא: ".

הרב שמשון רפאל הירש, כתב אף הוא על תוכן המזמור:

== זמן אמירתו ==
נהגו לומר מזמור זה בבית האבל בסיום תפילת שחרית ומנחה (ובקצת קהילות בתפילות שחרית וערבית). מנהג הוזכר כבר בבאר הגולה:

בקצת קהילות נוהגים במקום מזמור זה "מכתם לדוד" (מזמור טז), ויש נוהגים לומר "שמעו זאת כל העמים" בימים שאומרים תחנון, ו"מכתם לדוד" בימים שאין אומרים תחנון.

== קישורים חיצוניים ==

* [http://www.haoros.com/Archive/index.asp?kovetz=984&cat=9&haoro=2#ftn2 עת אמירת מזמור מ"ט בבית האבל] - הרב לוי יצחק ראסקין

== הערות שוליים ==

מט
קטגוריה:פטירה ואבל ביהדות
זואי סבר

זואי (בלינסקי) סבר (נולדה ב-23 במרץ 1974) היא ציירת ישראלית. בוגרת האקדמיה לאומנות ועיצוב בצלאל בירושלים.

סבר חברה באיגוד האמנים הפלסטיים הישראלי, באיגוד האדריכלים הישראלי ובעמותת מרחב להתחדשות עירונית.

== ביוגרפיה ==
סבר נולדה וגדלה בלבוב במערב אוקראינה, שם למדה ציור מגיל צעיר בבית ספר לאומנות ואצל מורים פרטיים לגרפיקה, רישום קלאסי וציור צבע.

בשנת 1990 עלתה לישראל ולמדה במשך 3 שנים (1990–1993) במגמת אומנות פלסטית בבית ספר עירוני א' בתל אביב. בשנת 1996–2001 למדה בפקולטה לארכיטקטורה שבאקדמיה לאומנות ועיצוב בצלאל בירושלים. פרויקט הגמר שלה נקרא "סדק", עסק בקשר הקונספטואלי בין עבר לעתיד והיה מוקדש לרחוב יפו בירושלים ולמסלול הצלבני העתיק עד לשער יפו. לאחר סיום לימודיה בשנת 2001 עבדה בתחום הפרסום. החל משנת 2010 חזרה לתחום האומנות באופן עצמאי ובחרה לעסוק בנופים ישראליים, ובעיקר בנופים אורבניים.

סבר פיתחה שיטת ציור ייחודית, הכוללת שכבות של צבע שמן ואקריליק. יש המשייכים אותה בטעות לסגנון הנאיבי, אולם אף על פי שיצירותיה של סבר מאופיינות בצבעוניות עזה, אין בהן תיאורים "נאיבים".

בקיץ 2019 הוצגה בבנייני האומה תערוכת ציורי נוף של זואי סבר תחת הכותרת "צבע של מקום". העבודות המוצגות בתערוכה משלבות בין טבע, עיר ודמיון תוך הצגת נופים מרחבי המדינה.

סבר מתגוררת בגבעתיים, שם נמצא גם הסטודיו שלה, נשואה ואם לשלושה בנים.
== תערוכות ==
=== תערוכות יחיד ===
* 2014 - "ART IS FUN" גלריה תירוש, הרצליה, ישראל
* 2015 - "נופים של אושר", היכל התרבות, פתח תקווה, ישראל
* 2015 - "מסע מקומי", מכון המים, הגלריה העירונית ע"ש יוסף ויסמן, גבעתיים, ישראל
* 2016 - "על גגות תל אביב", מרכז יאנוש קורצ'אק, מינכן, גרמניה
* 2017 - "גווני ישראל", המוזיאון הממלכתי לאמנות קזטייב , אלמטי, קזחסטן

=== תערוכות קבוצתיות ===

== קישורים חיצוניים ==

== הערות שוליים ==

קטגוריה:ציירות ישראליות
קטגוריה:ציירים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:גבעתיים: אישים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1974
קטגוריה:ישראלים שנולדו ב-1974
מקיף עירוני חשמונאים בת ים

מקיף עירוני "חשמונאים" בת ים הוא בית ספר תיכון וחטיבת ביניים בבת ים. בית הספר הוקם בשנת 1955 על ידי ד"ר מנחם מירון, ניצול שואה יליד הונגריה, והיה הראשון שהוקם בעיר בת ים. תחילה שכן בית הספר ברחוב החשמונאים שבעיר ומכאן שמו. בסוף שנת 2004, עת הפך לבית ספר מקיף שש שנתי, עבר למשכנו הנוכחי ברחוב אנה פרנק שבדרום-מזרח העיר.

מקיף חשמונאים הוא מקיף ממלכתי המופעל על ידי אגף החינוך בעיריית בת ים. בבית הספר 6 שכבות והוא מונה כ-1200 תלמידים מגילאי 12 ועד 18. בשנת 2019, מנהלת חטיבת הביניים היא אורלי חדאיו, ומנהלת התיכון היא חלי ביטון. הבית ספר מונה 41 כיתות ו-115 מורים ועובדי הוראה.

בחטיבת הביניים קיימים מספר מסלולי לימוד ובהם כיתת "מופת", כיתה מדעית וכיתת משפטים. בחטיבה העליונה קיימים מסלולי לימוד נוספים כמו פיזיקה, כימיה, ביולוגיה, מדעי המחשב, ניהול ידע, תקשורת, מדעי החברה, ערבית וניהול עסקי. בתיכון ישנן גם מגמות מב"ר ואתג"ר, 3.2% מהתלמידים משולבים בחינוך מיוחד.

כ-97% מבוגרי בית הספר בשנת הלימודים תשע"ז זכאים לתעודת בגרות ו97% גיוס לצה"ל.. 31.4% זכאים לתעודה טכנולוגית. 1% מהתלמידים הם עולים חדשים. לפני כל תחילת שנת לימודים מבצע הבית ספר חשמונאים ערב חשיפה לתלמידי כיתות ו בזום, בו מציגים את המסלולים השונים ואת הסיבות לעבור לבית הספר.

==מגמות בתיכון==
* פיזיקה
* כימיה
* מדעי המחשב
* ביולוגיה
* מדעים
* משפטים
* מדעי החברה
* ערבית
* חשבונאות
* כיתות מב"ר/אתג"ר (סיוע לימודי לתלמידים המתקשים בלימודים)

== מסלולים ותוכניות בחט"ב ==
* כיתה מדעית־טכנולוגית ־ בכיתה מדעית נלמדים תחומי המדע, טכנולוגיה ומתמטיקה.
* כיתת משפטים – במגמת משפטים לומדים מדי שנה כ-120 תלמידים. התלמידים יוצאים לסיורים לימודיים בבתי המשפט ובכנסת, ובהם נפגשים עם חברי הכנסת, שופטים ועורכי דין. רכז המגמה ב־2018 הוא עו״ד ליאור קובץ'.
* כיתת "מופת" – בכיתת מופת לומדים תלמידים בעלי יכולות לימודיות גבוהות.
* מש"צים - בבית ספר מתקימות גם שיעורי משצ"ים אחרי שעות הלימודים לתלמידים שרוצים. אשכול משצ"ים חשמונאים הגדול ביותר במחוז.
* סודקות את תקרת הזכוכית - תוכנית מתקיימת גם בחשמונאים, התוכנית מקדמת שוויון מגדרי והישגים מדעיים ומתמטיים בקרב תלמידות חטיבת ביניים.
* נבחרות ספורט - לתלמידים בעלי הישגים גבוהים בספורט ניתן להצטרף לנבחרת ספורט. הנבחרות הן: כדורסל, פינג-פונג, כדור עף, ועוד.

== גלריה ==
<gallery>
קובץ:Hashmonaim High School 04.jpg|חטיבת הביניים
קובץ:Hashmonaim High School 09.jpg|מראה מבנה בשטח המוסד
קובץ:Hashmonaim High School 05.jpg|אולם הספורט
קובץ:Hashmonaim High School 08.jpg|פינת הנצחה
</gallery>

==ראו גם==

* רשימת בוגרי ובוגרות בית הספר

== קישורים חיצוניים ==
* 
* 

== הערות שוליים ==

חשמונאים
קטגוריה:בת ים: חינוך
ויכוח הרצוג–טוינבי

[[ארנולד טוינבי|ממוזער]]
[[יעקב הרצוג]]

ויכוח הרצוג–טוֹיְנְבִּי היה ויכוח פומבי בין שגריר ישראל בקנדה יעקב הרצוג לבין ההיסטוריון וההיסטוריוסוף הבריטי ארנולד טוינבי, שנערך ב-31 בינואר 1961 ב"בית הלל" באוניברסיטת מקגיל שבמונטריאול, קנדה. הטריגר לוויכוח היו דבריו של טוינבי בהרצאה שנשא באותה אכסניה ימים אחדים קודם לכן, ובה טען כי התנהגותה של ישראל כלפי הערבים במלחמת העצמאות היא בת-השוואה מבחינה מוסרית למעשיה של גרמניה הנאצית במלחמת העולם השנייה. בעקבות פרסום הדברים ביקש השגריר הרצוג, רב ומשפטן בהכשרתו, להעמיד את ההיסטוריון על טעותו. הוא קרא לטוינבי להתעמת עמו, והלה נענה לאתגר.

טוינבי היה היסטוריון שניסה ליצור בספרו "עיונים בהיסטוריה" בן שנים־עשר הכרכים תאוריה כללית של היסטוריה ותרבות. הספר עסק בעלייתן ונפילתן של תרבויות רבות במהלך ההיסטוריה האנושית. גישתו להיסטוריה הייתה כעלייתן ונפילתן של תרבויות, ולא לאומים. הקריטריונים להגדרה היו תרבותיים, בניגוד ללאומיים. היהדות היוותה מבחינתו "מאובן" או דוגמה נגדית.

הרצוג לא קיבל לכך אישור מאיש והיו רבים בשירות הדיפלומטי שהתנגדו בתוקף לדו-קרב זה בגלל חשש שנציג ישראל עלול להפסיד בוויכוח כנגד ההיסטוריון המפורסם. הם גם הכירו היטב את הוויכוחים בין נוצרים ויהודים מימי הביניים שללא קשר לתוצאותיהם תמיד הזיקו ליהודים. מנגד יצחק בן-צבי תמך בוויכוח.
הוויכוח הסתיים בניצחונו של הרצוג, וטוינבי הסכים לחלק מטיעוניו ומתן מעט את הצהרותיו.

הוויכוח זכה לפרסום רב. הוא שודר בחלקו ואף במלואו בתחנות רדיו ברחבי קנדה ובצפון ארצות הברית ואותו ערב שודר בישראל. בישראל היו אלה ימי סערה פוליטית וביום הוויכוח התפטר דוד בן-גוריון מראשות הממשלה. ולמרות זאת עורר הוויכוח עניין עצום בציבור בישראל. הקלטות של הוויכוח נמכרו במספרים גדולים בקנדה ומעבר לה ויצאו כתקליט כפול<ref>[https://www.ebay.com/itm/2-LP-The-Herzog-Toynbee-Debate-CBS-CP-14-Made-in-Israel-NM-/303441188445 2-LP, The Herzog-Toynbee Debate, CBS CP 14, Made in Israel, NM]</ref>. תדפיס של הוויכוח אף יצא לאור במצרים באנגלית כמחזק את העמדה הערבית.
==קישורים חיצוניים==
* הקלטות של הוויכוח: ב[https://www.yiddishbookcenter.org/collections/archival-recordings/frances-brandt/fbr-462_4461/herzog-toynbee-debate-yaakov-herzog-arnold-toynbee אתר מרכז הספר האידי], ב[https://www.youtube.com/watch?v=2M5Ntu3C0IA יוטיוב]
* 
* 

==הערות שוליים==

קטגוריה:מחלוקות ופולמוסים
קטגוריה:1961 בישראל
קטגוריה:ישראל: יחסי חוץ
איזבלה, נסיכת פארמה

איזבלה, נסיכת פארמה (בספרדית: Isabel de Borbón; 31 בדצמבר 1741 - 27 בנובמבר 1763), הייתה אשתו של יוזף השני, קיסר האימפריה הרומית הקדושה.

==ביוגרפיה==
איזבלה נולדה בפארמה ב-31 בדצמבר 1741, לפליפה, רוזן צ'ינצ'ון, ולואיז אליזבת, נסיכת צרפת, בתם של לואי החמישה עשר, מלך צרפת ומריה לשצ'ינסקה. בשנת 1748 הסתיימה מלחמת הירושה האוסטרית בהסכם אאכן, ואביה קיבל את השלטון בדוכסות פארמה.

ב-7 בספטמבר 1760 התחתנה איזבלה עם יוזף, ארכידוכס אוסטריה, והנישואים נועדו לחזק את הברית של אוסטריה עם צרפת. איזבלה בילתה את רוב זמנה בחצר הקיסרית לא עם בעלה, אלא עם גיסתה הארכידוכסית מריה כריסטינה, דוכסית טשן. כאשתו של יורש העצר איזבלה ידעה שעליה ללדת בן זכר שימשיך את השושלת, אולם בשל חולשה, פחדים ובעיות נפשיות הצליחה ללדת רק בת אחת - מריה תרזה, ארכידוכסית אוסטריה. בשנת 1763 שוב נכנסה איזבלה להריון, אולם היא מתה ב-27 בנובמבר מאבעבועות שחורות שבוע לאחר שילדה את בתה מריה כריסטינה, אשר מתה כמה שעות לאחר הלידה. בעלה יוזף הושפע קשות מפטירתה, ואף שהתחתן לאחר מכן עם מריה יוזפה, נסיכת בוואריה לא נולדו לו עוד ילדים. בשנת 1765 הוכתר יוזף כקיסר האימפריה הרומית הקדושה, ובשנת 1770 מתה בתה מריה תרזה.

==משפחתה==
ב-7 בספטמבר 1760 התחתנה איזבלה עם יוזף השני, קיסר האימפריה הרומית הקדושה, ממנו היו לה שתי בנות:
* מריה תרזה, ארכידוכסית אוסטריה (1762–1770).
* מריה כריסטינה, ארכידוכסית אוסטריה (1763).

==אילן יוחסין==

==קישורים חיצוניים==

* 

קטגוריה:בית בורבון
קטגוריה:ילידות 1741
קטגוריה:נפטרות ב-1763
קטגוריה:אנשי מלוכה להט"בים
ואדים מנזון

ואדים ארקדייביץ' מנזון (ברוסית: Вади́м Арка́дьевич Манзо́н; נולד ב-5 בדצמבר 1994 במוסקבה) הוא כדורגלן רוסי ממוצא יהודי.

== ביוגרפיה ==
מנזון הוא בנו של ארקדי מנזון, מסעדן שעבד כסגן ראש מחלקת הספורט בהתאחדות הכדורגל הרוסית. הוא התחיל לשחק כדורגל במחלקת הנוער של טורפדו מוסקבה, ולאחר מכן שיחק גם בקבוצות הנוער של דינמו מוסקבה וצסק"א מוסקבה, במדיה עלה לקבוצה הבוגרת במחצית השנייה של עונת 2011/2012. לקראת עונת 2013/2014 חתם בקבוצת סטרוגינו מהליגה הרוסית השנייה, במדיה שיחק במשך שנתיים וכבש שבעה שערים ב-45 הופעות. מנזון שיחק בכל הנבחרות הצעירות של רוסיה, ובמדי הנבחרת הצעירה ערך עשר הופעות בין 2013 ל-2016, בהן כבש שער אחד.

במאי 2015 חתם מנזון על חוזה לשלוש שנים בקבוצת קרלסרוהה מליגת המשנה בגרמניה. בעונת 2015/2016 הופיע ב-10 משחקים, ואת שערו היחיד במועדון כבש ב-4 באוקטובר 2015, בתוספת הזמן במשחק נגד פרייבורג שהסתיים בתיקו. באוגוסט 2016 הושאל לקבוצת בודה/גלימט מליגת העל הנורווגית עד סוף השנה. בפברואר 2017 הושאל לקבוצת אוסנה ברגן מליגת העל הנורווגית. לקראת עונת 2017/2018 חתם בקבוצת אולימפץ ניז'ני נובגורוד מהליגה השנייה ברוסיה.

ב-31 בינואר 2018 הגיע מנזון לישראל והושאל לקבוצת הפועל באר שבע. מנזון שותף בשני משחקי ליגה עד תום העונה, בה זכה עם הקבוצה באליפות. בתום העונה הסתיימה השאלתו ובהפועל באר שבע הוחלט לא לממש את האופציה על רכישתו. באוגוסט 2018 חתם בקבוצת טרקאי מליגת העל הליטאית.

== קישורים חיצוניים ==

* 

== הערות שוליים ==

קטגוריה:כדורגלנים רוסים
קטגוריה:כדורגלנים יהודים
קטגוריה:כדורגלנים ישראלים
קטגוריה:חלוצי כדורגל רוסים
קטגוריה:חלוצי כדורגל יהודים
קטגוריה:חלוצי כדורגל ישראלים
קטגוריה:סנקט פטרבורג: כדורגלנים
קטגוריה:כדורגלני בודה/גלימט
קטגוריה:כדורגלני קרלסרוהה
קטגוריה:כדורגלני הפועל באר שבע
קטגוריה:כדורגלני טרקאי
קטגוריה:יהודים רוסים
קטגוריה:עולים בשנות ה-2010
קטגוריה:ישראלים ילידי רוסיה
קטגוריה:ישראלים שנולדו ב-1994
קטגוריה:רוסים שנולדו ב-1994
TV4 News

TV4 News היה ערוץ טלוויזיה שוודי בבעלות קבוצת TV4. הוא החל לשדר ב-24 בינואר 2012 כערוץ החדשות הראשון בשוודיה ששידר 24/7, עם שידור של תוכן מ-BBC World News וגם שידורים חוזרים מערוצים אחרים בבעלות הקבוצה.

במאי 2013 הודיעה קבוצת TV4 כי הערוץ ייסגר כיוון שהוא לא רווחי.

== היסטוריה ==
=== ערוצי חדשות קודמים ===
TV4 תכננה בעבר להשיק ערוץ חדשות, כאשר ב-2001 היא קיבלה רישיון לשדר ערוץ חדשות בשיתוף פעולה עם CNN. על אף שהקבוצה קיבלה רישיון לשדר ערוץ חדשות, הוא הפך לערוץ TV4 Fakta, ששידר בתחילה מעט תוכן חדשותי.

באפריל 2008 פתחה קבוצת TV4 ערוץ חדשות באינטרנט, שהיה התשובה של הקבוצה לשירות האינטרנטי של SVT, אך בשונה ממנו הוא הורכב מערוץ בשידור חי.

=== לפני ההקמה ===
ב-31 במאי 2011 הוכרז כי מחלקת הפעילות של קבוצת TV4 ותחנות מקומיות שונות יעברו לבעלות חברה נפרדת מקבוצת Bonnier, Nyhetsbolaget Sverige. בנוסף הוכרז כי הקבוצה עובדת של עליית ערוץ חדשות שישדר 24 שעות ביממה.

הערוץ היה אמור לעלות בסתיו 2011, אך עלייתו נדחתה לינואר 2012. בתחילה נקרא הערוץ "ערוץ החדשות" אך בהמשך שונה שמו ל-TV4 News, בהשראת שמו של ערוץ TV 2 News הדני.

=== השקה ===
ב-12 בינואר 2012 הוכרז כי הערוץ יושק ב-24 בינואר 2012, וכי נחתם הסכם עם BBC World News. בשעה 10:00 ב-24 בינואר עלה הערוץ לאוויר.

בתחילה הערוץ היה זמין באמצעות פלטפורמת הכבלים של Com Hem, השירות הדיגיטלי של Canal Digital, ודרך שירות הפרימיום של TV4.

=== סגירה ===
במאי 2013 נקבע כי הערוץ ייסגר, בשל חוסר רווחיות. הערוץ נסגר ב-31 באוגוסט אותה שנה.

== ראו גם ==
* TV4
* TV4 Sport
* TV4 Komedi

== קישורים חיצוניים ==

* 

== הערות שוליים ==

קטגוריה:ערוצי טלוויזיה שוודיים
יחסי אנגולה–זימבבואה

יחסי אנגולה–זימבבואה הם היחסים הדו-צדדיים בין רפובליקת אנגולה לבין רפובליקת זימבבואה.

היחסים בין שתי המדינות התאפיינו בשיתוף פעולה מאז כינונם.

==מלחמת האזרחים באנגולה==

נשיא זימבבואה מוגאבה ונשיא דרום אפריקה, נלסון מנדלה, נפגשו בלוסקה שבזמביה ב-15 בנובמבר 1994 כדי לקדם את התמיכה בפרוטוקול לוסקה, הסכם שלום שנחתם באוגוסט, שניסה לשים קץ למלחמת האזרחים באנגולה. מוגאבה ומנדלה אמרו שניהם כי הם מוכנים להיפגש עם ג'ונאס סאווימבי, מנהיג אוניטה, קבוצה פרו-מערבית חמושה. מנדלה ביקש מסאווימבי לבוא לדרום אפריקה, אבל סאווימבי לא נענה לבקשתו.

ב -1998 קנתה ממשלת אנגולה תחמושת ומדים מתעשיות ההגנה של זימבבואה, תוך הפרה של אמברגו הנשק שנקבע על פי פרוטוקול לוסקה. הודות למשלוחי נשק זרים החזירה ממשלת אנגולה את כוחה, וסיימה בשנת 2002 את מלחמת האזרחים.

==מלחמת קונגו השנייה==

אנגולה, נמיביה וזימבבואה התערבו במלחמת הקונגו השנייה (1998–2003), נלחמו בשם נשיא קונגו ג'וזף קבילה נגד התנועה לשחרור קונגו ואוגנדה, והפגנה הקונגולית למען הדמוקרטיה ורואנדה. בעוד כוחות חמושים נאמנים לאנגולה ומדינות שכנות אחרות נסוגו בשנת 2002 מהמדינה, כוחות רואנדה וזימבבואה נשארו בקונגו.

==יחסים דיפלומטים==
אנגולה מחזיקה בשגרירות בהארארה. מאידך, זימבבואה מחזיקה בשגרירות בלואנדה.
==הערות שוליים==
קרחון דימקוב

קרחון דימקוב (באנגלית: Dimkov Glacier; בבולגרית: Димков ледник) הוא קרחון שאורכו 6 ק"מ ורוחבו 4.3 קילומרים, הנמצא במורדות המערביים של הרי סולוואי שבאי בראבאנט בארכיפלג פאלמר שבאנטארקטיקה. 

הקרחון ממוקם דרומית מערבית לקרחון רש ומערבית לקרחון ג'נר. קרחון דימקוב זורם לכיוון דרום מערב, בין פסגת קונדולוב ופסגת שינובו למפרץ דופרה. גובהו של הקרחון 433 מטרים.

==מקור השם==
הקרחון נקרא על שם הרופא הבולגרי פטאר דימקוב.

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=136908 קרחון דימקוב] באתר המידע האנטארקטי של ממשלת אוסטרליה
* [https://mapcarta.com/29387974 תצלום לוויין של קרחון דימקוב]

== הערות שוליים ==

דימקוב
קטגוריה:בולגריה באנטארקטיקה